cyanic-selkie/wikianc huggingface dataset:
พริซิชันแอร์ เที่ยวบินที่ 494
การสืบสวน
คัสซิม มาจาลีวา นายกรัฐมนตรีของแทนซาเนีย ได้กล่าวถึงการสืบสวนอย่างเต็มรูปแบบเพื่อหาสาเหตุของอุบัติเหตุต่อไป โดยการสืบสวนจะนำโดยองค์การบริหารการบินพลเรือนของประเทศแทนซาเนีย (TCAA) รวมถึงเจ้าหน้าที่สืบสวนของสำนักสอบสวนความปลอดภัยการบินพลเรือน (BEA) ของประเทศฝรั่งเศสและเจ้าหน้าที่เทคนิคของพริซิชันแอร์และเอทีอาร์
กีฬาไตรกีฬาในโอลิมปิกฤดูร้อน 2020 – ทีมผลัดผสม
การแข่งขันกีฬาไตรกีฬาในโอลิมปิกฤดูร้อน 2020 – ทีมผลัดผสม เป็น 1 ใน 3 รายการแข่งขันกีฬาไตรกีฬาในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 31 กรกฎาคม พ.ศ. 2564 ที่สวนน้ำโอไดบะ การแข่งขันรายการทีมผลัดผสมในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 68 คน จาก 17 ประเทศโดยประมาณ
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
วาซิล เลฟสกี
วาซิล เลฟสกี (Васил Левски, เดิมสะกด Василъ Лѣвскій; 18 กรกฎาคม ค.ศ. 1837 – 18 กุมภาพันธ์ ค.ศ. 1873) เป็นนักปฏิวัติชาวบัลแกเรียซึ่งถูกยกย่องให้เป็นวีรบุรุษแห่งชาติของบัลแกเรีย เลฟสกียึดถือแนวคิดและการเคลื่อนไหวปฏิวัติเพื่อปลดปล่อยบัลแกเรียจากการปกครองของออตโตมัน เลฟสกีก่อตั้งองค์การปฏิวัติภายในและได้พยายามปลุกระดมให้มีการลุกฮือขึ้นทั่วประเทศผ่านเครือข่ายคณะกรรมการระดับภูมิภาคลับ
ทฤษฎีและแนวคิดปฏิวัติ
ในช่วงปลายคริสต์ทศวรรษ 1860 เลฟสกีพัฒนาทฤษฎีปฏิวัติที่มองขบวนการปลดปล่อยบัลแกเรียว่าเป็นอาวุธจลาจลของบัลแกเรียในจักรวรรดิออตโตมัน โดยการจลาจลจะต้องมีการเตรียมการควบคุมและประสานงานภายในโดยองค์การปฏิวัติกลาง ซึ่งจะรวมถึงคณะกรรมการการปฏิวัติท้องถิ่นในทุกภาคส่วนของบัลแกเรียและดำเนินงานโดยปราศจากการแทรกแซงของต่างประเทศ ทฤษฏีของเลฟสกีเป็นผลมาจากความล้มเหลวที่เกิดขึ้นซ้ำซากในการนำแนวคิดของรารอฟสกีไปใช้อย่างมีประสิทธิภาพ เช่น การใช้อาวุธเหมือนต่างประเทศ (чети, cheti) เพื่อกระตุ้นการปฏิวัติทั่วไป ความคิดของเลฟสกีเกี่ยวกับการปฏิวัติอิสระทั้งหมดไม่ได้รับความเห็นชอบจากประชาชนทั้งหมดเช่นกัน ที่จริงแล้วเขาเป็นเพียงนักปฏิวัติชาวบัลแกเรียที่โดดเด่นเพียงคนเดียวที่สนับสนุนการปฏิวัตินี้
เลฟสกีได้วางแผนให้บัลแกเรียเป็นสาธารณรัฐแบบประชาธิปไตย และบางครั้งก็พบจุดร่วมกับประกาศสิทธิมนุษยชนและพลเมืองของฝรั่งเศส และยังสะท้อนให้เห็นถึงแนวคิดเสรีนิยมของการปฏิวัติฝรั่งเศสและสังคมตะวันตกร่วมสมัย โดยกล่าวว่า "เราจะเป็นอิสระในเสรีภาพอย่างสมบูรณ์ในดินแดนที่ชาวบัลแกเรียอาศัยอยู่ ได้แก่ บัลแกเรีย เทรซ และมาซิโดเนีย ผู้คนที่มีเชื้อสายใดก็ตามที่อาศัยอยู่ในสวรรค์ของเราแห่งนี้ พวกเขาจะมีสิทธิเท่าเทียมกับชาวบัลแกเรียในทุกด้าน เราจะมีธงที่แสดงถึงความเป็นสาธารณรัฐที่บริสุทธิ์และศักดิ์สิทธิ์ ถึงเวลาแล้วที่จะกระทำเพื่อให้บรรลุสิ่งที่พี่น้องชาวฝรั่งเศสของเราแสวงหา..." นอกจากนี้เลฟสกียังกล่าวว่าทุกศาสนาในบัลแกเรียที่มีเสรีภาพจะต้องได้รับการอุปถัมภ์อย่างเท่าเทียมกัน
เลฟสกีเตรียมพร้อมที่จะเสียสละชีวิตของเขาเพื่อการปฏิวัติบัลแกเรีย โดยกล่าวว่า "ถ้าข้าชนะ ข้าจะชนะให้กับทุกคน แต่ถ้าข้าแพ้ ข้าก็จะแพ้ให้กับตัวข้าเองคนเดียวเท่านั้น" นอกจากนี้เขายังสนับสนุนให้มีการใช้จ่ายภายในภาครัฐอย่างโปร่งใสและจะไม่ยอมให้มีการทุจริตเกิดขึ้นโดยเด็ดขาด
แหล่งข้อมูลอื่น
18371873
ยุทธนาวีที่ตราฟัลการ์
ยุทธนาวีที่ตราฟัลการ์ (Battle of Trafalgar, 21 ตุลาคม ค.ศ. 1805) เป็นการกระทำยุทธนาวีระหว่าง ราชนาวีอังกฤษกับกองเรือผสมของกองทัพเรือฝรั่งเศสร่วมกับกองทัพเรือสเปน ในช่วงสงครามประสานมิตรครั้งที่สาม (สิงหาคม-ธันวาคม 1805) ใน สงครามนโปเลียน (1803–1815)
กองเรือราชนาวีอังกฤษที่มีเรือรบแนวเส้นประจัญบาน 27 ลำภายใต้บัญชาการของพลเรือโทลอร์ดเนลสัน สามารถมีชนะเหนือกองเรือผสมฝรั่งเศส-สเปน 33 ลำ ภายใต้บัญชาการของ พลเรือโท ปีแยร์-ชาร์ล วีลเนิฟว์ แห่งกองทัพเรือฝรั่งเศส ที่ชายฝั่งทางตะวันตกเฉียงใต้ของสเปน ทางตะวันตกของแหลมตราฟัลการ์ ซึ่งกองเรือฝรั่งเศสสูญเสียเรือรบไปถึง 22 ลำโดยที่ไม่สามารรถจมเรือรบอังกฤษแม้แต่ลำเดียว
ชัยชนะที่งดงามของอังกฤษครั้งนี้เป็นการยืนยันฐานะของราชนาวีอังกฤษที่ได้สั่งสมมาตลอดศตวรรษที่ 18 ในฐานะกองทัพเรือที่ทรงแสนยานุภาพที่สุด
จุดเริ่มต้น
หลังการปฏิวัติฝรั่งเศส จักรวรรดิฝรั่งเศสที่ 1 ภายใต้การนำของ จักรพรรดินโปเลียน โบนาปาร์ต กลายเป็นประเทศที่มีชื่อเสียงด้านการทหารโดดเด่นไปทั่วทวีปยุโรป นโปเลียนต้องการจะบุกเกาะอังกฤษเนื่องด้วยเชื่อว่าอังกฤษนั้นมีกองทัพบกที่อ่อนแอ และอังกฤษถือเป็นภัยคุกคามที่น่าเกรงสำหรับฝรั่งเศส เพราะอังกฤษมีกองทัพเรือที่ขึ้นชื่อว่าทรงแสนยานุภาพที่สุดในโลก ที่กองเรือฝรั่งเศสเคยพ่ายแพ้มาแล้วอย่างหมดท่า ซึ่งด้วยราชนาวีอังกฤษนี้เองทำให้อังกฤษมีศักยภาพพอที่จะโจมตีฝรั่งเศสรวมไปถึงประเทศใกล้เคียงได้อย่างง่ายดาย ดังนั้นแล้วฝรั่งเศสจึงหันไปร่วมมือกับสเปนที่เป็นพันธมิตร ซึ่งกองทัพเรือสเปนก็จัดว่าน่าเกรงขาม
ก่อนการปะทะ
ราชนาวีอังกฤษสามารถปิดล้อมทะเลของฝรั่งเศสได้ ซึ่งนั่นเองส่งผลกระทบต่อการพาณิชย์ของฝรั่งเศสอย่างมาก ฝรั่งเศสเองก็เร่งระดมทรัพยากรป้อนกองทัพเรืออย่างมหาศาล กองทัพเรือฝรั่งเศสสามารถฝ่าวงล้อมของราชนาวีอังกฤษไปรวมกับกองเรือสเปนที่คาดิซได้ ในขณะที่นโปเลียนซ้อมกองทัพบกรออยู่ที่ชายฝั่งทางเหนือของฝรั่งเศส เตรียมยกพลขึ้นบกที่เกาะอังกฤษ
พลเรือโทลอร์ดเนลสัน นำกองเรืออังกฤษไล่ตามกองเรือฝรั่งเศสที่ฝ่าวงล้อมมาได้ จนมาถึงคาดิซ ที่นั่นราชนาวีอังกฤษสามารถโอบล้อมกองเรือผสมฝรั่งเศส-สเปนไว้ได้ กองเรือผสมสามารถที่จะฝ่าวงล้อมหลวมๆของเนลสันมาได้ และมุ่งหน้าไปยังมหาสมุทรแอตแลนติก เพื่อที่กองเรือผสมจะไปรวมกับกองเรือฝรั่งเศสอีก 8 ลำ ซึ่งนั่นมากพอที่จะทลายแนวป้องกันช่องแคบอังกฤษ ลอร์ดเนลสัน นำกองเรืออังกฤษตามกองเรือผสมมาทัน ที่ตราฟัลการ์ โดยที่อังกฤษมีเรือรบ 27 ลำ และกองเรือผสมมี 33 ลำ
แผนของลอร์ดเนลสัน
200px|thumb|left|แผนภาพแสดงสถานการณ์ราวเที่ยงวัน {{legend|Red|กองเรืออังกฤษ|border=0}} {{legend|Black|เรือรบฝรั่งเศส|border=0}} {{legend|Blue|เรือรบสเปน|border=0}}
โดยทั่วไปแล้ว การกระทำยุทธนาวีของยุโรปสมัยนั้น จะทำใช้การแปรขบวนแบบ แนวเส้นประจัญบาน (line of battle, ↑↓) ที่กองเรือของทั้งสองฝั่งจะแล่นสวนกันในทางขนาน และแต่ละฝ่ายจะระดมยิงปืนใหญ่กราบเรือใส่กัน กองเรือทั้งสองจะแล่นเป็นเส้นขนานกันไปยิงปืนใหญ่แลกกันไป
คืนก่อนการรบ ลอร์ดเนลสัน ได้ร่วมวางแผนกับเหล่าผู้บัญชาการเรือ และเขาไม่ยอมใช้วีธีการรบแบบที่ว่านี้ เพราะกองเรือฝ่ายตรงข้ามมีเรือมากกว่า และเรือหลายลำของกองเรือฝ่ายตรงข้ามนั้นมีขนาดและปริมาณปืนมากกว่าของกองเรืออังกฤษด้วย เนลสันจึงตัดสินใจจะแบ่งกองเรือของเขาออกเป็นสองกระบวน โดยที่กองเรือทั้งสองกระบวนนี้จะพุ่งไปตัดกับกระบวนของกองเรือผสมฝรั่งเศส-สเปนจากด้านข้าง ซึ่งการกระทำเช่นนั้นเป็นการบีบให้กองเรือผสมต้องสู้ ไม่สามารถแล่นหนีได้ แต่แผนนี้มีจุดด้อยตรงที่ว่า ระหว่างพุ่งเข้าหากองเรือผสม กองเรืออังกฤษจะถูกระดมยิงใส่โดยที่ไม่สามารถตอบโต้ได้เลย ซึ่งแน่นอนว่าเรือที่นำกระบวนกองเรืออังกฤษนั้นจะเสียหายมากที่สุด มีโอกาสสูงที่จะอัปปางก่อนถึงกองเรือผสม
วันปะทะ
326px|thumb|พลเรือโท ลอร์ดเนลสัน (ล่างขวา) ถูกยิงขณะที่บัญชาการอยู่บนดาดฟ้าเรือ HMS Victory เช้าวันรุ่งขึ้นกองเรืออังกฤษทำตามแผน ลอร์ดเนลสัน นำเรือธงของตนชื่อ เรือหลวงวิกตอรี (HMS Victory) มาเป็นเรือหัวกระบวนในแถวแรก คอลลิงวูด รองแม่ทัพของเนลสันก็นำเรือของตน HMS Royal Sovereign มานำหัวกระบวนในแถวที่สอง กองเรืออังกฤษพุ่งฝ่าดงกระสุนเข้าหากองเรือผสม ก่อนเข้าปะทะเนลสันให้ธงสัญญาณของเรือหลวงวิคตอรีแปรสัญญาณว่า "อังกฤษหวังว่าทุกนายจะทำตามหน้าที่" (England expects that every man will do his duty)
เนื่องจากวันนั้นกระแสลมอ่อน กองเรืออังกฤษใช้เวลาเกือบชั่วโมงในการฝ่าเข้าหากองเรือผสม เรืออังกฤษบางลำโดนยิงเสากระโดงหักแล่นไปไหนไม่ได้ แต่เนื่องจากกองเรืออังกฤษเข้าปะทะเป็นเส้นตรง กองเรือผสมจึงยิงได้แต่เรืออังกฤษลำหน้าๆเท่านั้น เมื่อกระบวนเรืออังกฤษสามารถทะลวงกระบวนทัพของกองเรือผสมได้ ก็เปิดฉากระดมยิงปืนใหญ่ทั้งสองกราบใส่กองเรือผสม โดยที่เรืออังกฤษลำหลังๆซึ่งไม่ได้รับความเสียหายเลยก็รีบเข้ามาช่วยระดมยิงกองเรือผสม ผลก็คือกระบวนทัพของกองเรือผสมส่วนกลางกับส่วนหลังนั้นโดนกองเรืออังกฤษเข้าโจมตีโดยที่กองเรือผสมส่วนหน้าไม่สามารถช่วยเหลือได้ เพราะการจะช่วยกองเรือส่วนหลังจะต้องกลับไปอ้อมเรือมาซึ่งเสียเวลามากและคงจะไม่ทันการ ดังนั้นแล้ว กองเรือส่วนหน้าจึงตัดสินใจหนีไป ระหว่างการรบนี้ ลอร์ดเนลสันถูกยิงเข้ากระทบหัวไหล่ทะลุตัดกระดูกสันหลัง เขาถูกนำพาตัวลงไปห้องใต้ดาดฟ้าทันที การรบดำเนินไปจนชัยชนะมาเยือนราชนาวีอังกฤษ หลังเนลสันทราบผลการรบ เขาก็ถึงแก่กรรมราว 16.30 น. ราวสามชั่วโมงหลังถูกยิง
หลังการปะทะ
ภายหลังข่าวชัยชนะไปถึงกรุงลอนดอน ชาวอังกฤษปลาบปลื้มยินดีในชัยชนะครั้งนี้เป็นอย่างมาก อังกฤษไม่ต้องกลัวการยกพลขึ้นบกของนโปเลียนอีก เนื่องด้วยกองเรือที่เหลือของฝรั่งเศสนั้นไม่มากพอที่จะพิชิตอังกฤษอีกต่อไป
เมื่อนโปเลียนสูญเสียกองเรือผสมนี้ไป ทำให้ความหวังของนโปเลียนที่จะยึดเกาะอังกฤษก็ล่มไปด้วย กองทัพของนโปเลียนที่รอบุกอังกฤษ ซึ่งตอนแรกตั้งชื่อว่า Armée de l'Angleterre (กองทัพแห่งอังกฤษ) ถูกเปลี่ยนชื่อใหม่เป็น Grande Armée (กองทัพใหญ่) แล้วนำทัพนี้เดินทางไปทางตะวันออก ซึ่งกองทัพของนโปเลียนนี้สามารถพิชิตดินแดนต่างๆได้อย่างไพศาล จนกลายเป็นที่หวั่นเกรงไปทั้งทวีป
ดัชนีการระเบิดของภูเขาไฟ
ดัชนีการระเบิดของภูเขาไฟ (Volcanic Explosivity Index: VEI) เป็นมาตราสัมพัทธ์ของการระเบิดของภูเขาไฟ คริสโตเฟอร์ จี นิวฮอลล์แห่งหน่วยงานสำรวจธรณีวิทยาสหรัฐอเมริกาและสตีเฟน เซลฟ์ ที่มหาวิทยาลัยฮาวาย คิดค้นเมื่อปี 1982
ปริมาณของผลผลิต ความสูงของเมฆที่เกิดจากการปะทุ และการสังเกตการณ์เชิงคุณภาพ ใช้เพื่อกำหนดค่าของการระเบิด มาตรานี้เป็นมาตราปลายเปิดโดยมีขนาดของกิจกรรมภูเขาไฟที่ใหญ่ที่สุดในประวัติศาสตร์ที่ 8 ซึ่งค่าเริ่มจาก 0 สำหรับภูเขาไฟที่ไม่ได้ระเบิด โดยนิยามว่าน้อยกว่า 10,000 ม.3 ของเทบพราที่พุ่งออกมา และ 8 จะนิยามถึงการระเบิดครั้งมหึมา ซึ่งสามารถพ่นเทบพราออกมาได้ 1.0 × 1012 ม.3 และมีเมฆสูงในแนวตั้งกว่า 20 กิโลเมตร มาตราส่วนนี้เป็นลอการิทึมกับแต่ละช่วงเวลาในมาตราที่แสดงถึงการเพิ่มขึ้นเป็นสิบเท่าในเกณฑ์การพุ่งที่สังเกตได้ ยกเว้น VEI 0, 1 และ 2
การจัดระดับ
ดัชนีนั้นเริ่มจากระดับ 0 ถึง 8 โดยดัชนีการระเบิดของภูเขาไฟนั้นเกี่ยวข้องกับการปะทุ ขึ้นกับว่ามีวัสถุภูเขาไฟนั้นถูกพ่นออกมามากน้อยเพียงใด ความสูงเท่าไร และมีระยะเวลาในการปะทุนานเท่าใด มาตราส่วนตั้งแต่ VEI-2 ขึ้นไปนั้นเป็นแบบลอกอลิทึม โดยการเพิ่มขึ้นทุกครั้ง 1 ระดับจะแสดงถึงการปะทุที่มีพลังมากเพิ่มขึ้นเป็นสิบเท่า ในตารางต่อไปนี้แสดงถึงความถี่ของแต่ละ VEI และค่าโดยประมาณของการปะทุใหม่ของ VEI นั้นหรือสูงกว่า
สโมสรฟุตบอลมาลากา
สโมสรฟุตบอลมาลากา (Málaga CF) เป็นสโมสรฟุตบอลอาชีพสเปน ตั้งอยู่ที่เมืองมาลากา แคว้นอันดาลูซิอา ปัจจุบันเล่นในลาลิกา สเปน
สโมสรฟุตบอลมาลากา เป็นเสมือนมรดกของสโมสรเซเดมาลากา หนึ่งในสโมสรที่มีประวัติศาสตร์มากที่สุดของแคว้นอันดาลูซิอา โดยเป็นสโมสรที่มีความคล้ายกัน ทั้งฐานผู้ชื่นชอบและประเพณีของสโมสร ถึงแม้ว่าในความเป็นจริงแล้วจะแตกต่างกันทั้งเรื่องบันทึกต่าง ๆ ไม่ว่าจะเป็นวันก่อตั้ง สโมสรได้ลงแข่งขันในลาลิกา 20 ฤดูกาล ในเซกุนดาดิบิซิออน 29 ฤดูกาล ในเตร์เซราดิบิซิออน 9 ฤดูกาล ซึ่งปัจจุบันไม่มีสโมสรเซเดมาลากาแล้ว
สโมสรมาลากาในปัจจุบันลงแข่งในลาลิกา 9 ฤดูกาล เซกุนดาดิบิซิออน 3 ฤดูกาล เซกุนดาดิบิซิออนเบ 3 ฤดูกาล และในเตร์เซราดิบิซิออน 1 ฤดูกาล สโมสรเป็นผู้ชนะในยูฟ่าอินเตอร์โตโตคัป ในปี ค.ศ. 2002 และต่อมาเข้ารอบคัดเลือกในยูฟ่าคัป ในฤดูกาลถัดมา และสามารถเข้าสู่รอบก่อนชิงชนะเลิศ
บุคคลที่เสียชีวิตในปี พ.ศ. 2544
ด้านล่างนี้เป็นบุคคลที่เสียชีวิตในปี พ.ศ. 2544
กรุง ศรีวิไล
กรุง ศรีวิไล มีชื่อจริงว่า กรุงศรีวิไล สุทินเผือก ชื่อเล่น กรุง เกิดวันที่ 7 กุมภาพันธ์ พ.ศ. 2489 ที่อำเภอบางพลี จังหวัดสมุทรปราการ เป็นนักแสดงชาวไทย มีผลงานอย่างเช่นเรื่อง ลูกยอด, ชู้, ทอง, ตัดเหลี่ยมเพชร, ซุปเปอร์ลูกทุ่ง, คืนนี้ไม่มีพระจันทร์, มีนัดไว้กับหัวใจ, เสาร์ห้า, เพศสัมพันธ์อันตราย, แมงดาปีกทอง และ สาวแรงสูง
ประวัติ
กรุง ศรีวิไล เข้าเรียนชั้นประถมที่โรงเรียนบางพลีน้อย หลังจากนั้นก็ต่อชั้นมัธยมปลายในตัวอำเภอ โดยอาศัยอยู่ในวัด จนเมื่อเรียนจบชั้น ม.6 ได้ย้ายไปต่อที่โรงเรียนในตัวจังหวัด เพื่อเรียนชั้น ม.7 ยังไม่จบชั้น ม.8 ดีจึงได้ตัดสินใจเข้าสู่กรุงเทพมหานคร สอบเข้าโรงเรียนช่างกลปทุมวัน เรียนได้อยู่ 2 ปีเศษก็ถูกสั่งให้ออก ได้เรียนภาษาอังกฤษ และพิมพ์ดีดเพิ่มเติมหลังจากถูกสั่งออก จนได้รู้จักกับผู้ใหญ่คนหนึ่งซึ่งได้ฝากเข้าทำงานให้กับกรมศุลกากร เป็นฝ่ายติดต่อราชการ งานด้านชิปปิ้ง ทำได้ 4 ปีได้ตัดสินใจเปิดร้านขายผ้าไหมส่งออกที่โรงแรมแมนดาริน และต่อยอดทำธุรกิจเพิ่มโดยเปิดร้านจิวเวลรี่ แต่พอย่างเข้าปีที่ 4 กิจการเริ่มไปไม่ไหว เพื่อนที่เป็นหุ้นส่วนก็หนีไปฮ่องกงพร้อมกับเงินสดในร้าน จนต้องปิดกิจการไปลงในที่สุด
กรุงเข้าสู่วงการโดยการชักนำของ ประมินทร์ จารุจารีต เล่นหนังเรื่อง ลูกยอด เป็นเรื่องแรกคู่กับ เพชรา เชาวราษฎร์ ซึ่งเป็นช่วงที่มิตร ชัยบัญชาเสียชีวิตแล้ว ทำให้บรรดาผู้สร้างหนังต่างก็พากันปั้นพระเอกใหม่กันอย่างคึกคัก แต่ก่อนที่จะมาเป็นพระเอกนั้น กรุง เคยแสดงเป็นตัวประกอบมาก่อนในภาพยนตร์หลายเรื่องแต่ที่มีหลักฐานคือภาพยนตร์เรื่อง ลูกแมว ในบทเพื่อนเจ้าบ่าวฉากงานแต่งงานของ มิตร ชัยบัญชา และ กิ่งดาว ดารณี โดยปรากฏเพียงฉากเดียวและไม่มีบทพูด และมาดังมากกับภาพยนตร์เรื่อง ทอง ภาค 1 กับเรื่อง ชู้ ซึ่งภาพยนตร์เรื่องชู้นี้ทำให้ได้รางวัลตุ๊กตาทอง และได้รางวัลดารานำชายยอดเยี่ยมของเอเชีย จากภาพยนตร์เรื่อง ทอง ภาค 1 ที่ส่งไปประกวดที่ไทเป หรือไต้หวันในปัจจุบัน และ กรุง ศรีวิไล ได้แสดงนำคู่กับนางเอกดังมากมาย เช่น เพชรา อรัญญา นามวงศ์ วันดี ศรีตรัง, ทัศน์วรรณ เสนีย์วงศ์, เนาวรัตน์ ยุกตะนันทน์, ธัญรัตน์ โลหะนันท์ มีผลงานอีกมากมายอย่าง ตามรักตามล่า (2515), สะท้านกรุง (2515), สวรรค์เวียงพิงค์ (2516), อีหนู (2516), จ้าวทุ่ง (2516), ขัง 8 (2517), รสรักลมสวาท (2517), ผู้ชายขายตัว (2517), กราบที่ดวงใจ (2517), ตัดเหลี่ยมเพชร (2518), รักข้ามโลก (2519), ซุปเปอร์ลูกทุ่ง (2520) เป็นต้น
โดยชื่อ "กรุง ศรีวิไล" ตั้งโดยเลียว ศรีเสวก (อรวรรณ) มาจากชื่อตัวละคร "กรุง ศรีวิลัย" ตัวเอกในเรื่อง ลูกยอด ที่ตีพิมพ์ในนิตยสาร บางกอก และถูกนำมาสร้างเป็นภาพยนตร์เรื่องแรกในชีวิตการแสดงของกรุง
นอกจากนั้น กรุง ศรีวิไล ยังมีโอกาสได้เล่นกับดาราต่างประเทศอย่างเช่นเรื่องทองที่แสดงร่วมกับเกริก มอริส Greg Moris และคริส มิตชั่น พระเอกจากฮอลลีวูด ในเรื่องตัดเหลี่ยมเพชร เป็นต้น หลังจากนั้นก็ได้ห่างหายจากวงการบันเทิงไประยะหนึ่ง แต่ต่อมาไม่นานก็มีผู้ตามตัวเพื่อให้เล่นภาพยนตร์เรื่อง ซุปเปอร์ลูกทุ่ง ร่วมแสดงกับนักแสดงตลกชื่อดัง ล้อต๊อก จากภาพยนตร์เรื่องนี้ทำให้กรุงได้รับฉายาว่า "พระเอกซุปเปอร์ลูกทุ่ง" และได้เริ่มมีการออกโชว์ตัวตามจังหวัด เมื่อเห็นว่าไปได้ดีจึงฟอร์มวงดนตรี ใช้ชื่อเดียวกับหนัง คือ "ซุปเปอร์ลูกทุ่ง-กรุง ศรีวิไล" ซึ่งก็ได้รับความนิยมเป็นอย่างมาก เดินสายเล่นดนตรีอยู่ได้ 5 ปี 8 เดือน เขาก็ตัดสินใจยุบวง และหยุดจากวงการบันเทิงไป 5 ปี จึงเริ่มหวนสู่จอแก้วอีกครั้ง ในช่วงแรกรับเล่นละครแนวจักรๆ วงศ์ๆ และเริ่มพลิกบทบาทจากพระเอกมาเล่นเป็น บทตัวร้าย จนถึงปัจจุบัน กรุง ศรีวิไล ก็ยังคงมีงานแสดงอยู่ตลอดเช่นเรื่อง อังกอร์ ภาค 2, เหล็กไหล, ดวง, สุภาพบุรุษตีนควาย, บอดี้การ์ดแดดเดียว ฯลฯ
ทางด้านกิจการส่วนตัว เป็นผู้จัดการทั่วไป บริษัท A.G.Car และยังเป็นผู้จัดการหมู่บ้านจัดสรรที่บางใหญ่ หมู่บ้านเมืองเพชรวิลเลจ 5 และยังเป็นประธานกรรมการของสถานตากอากาศไทรโยก ริเวอร์วิว รีสอร์ทด้วย ส่วนทางด้านชีวิตครอบครัว กรุง ศรีวิไลมีบุตรทั้งหมด 5 คน จากภรรยา 3 คน โดยภรรยาคนปัจจุบันชื่อ พรรณวิภา (เหมียว) มีบุตรด้วยกัน 2 คน เป็นหญิง 1 ชาย 1 โดยบุตรสาว คือ กมลวรรณ ศรีวิไล (แอล) ปัจจุบันเป็นนางแบบและนักแสดงสังกัดช่อง 7 และบุตรชาย คือ ศวกร สุทินเผือก
การเมือง
ในปี พ.ศ. 2550 ได้ขึ้นเวทีปราศรัยที่ท้องสนามหลวงของกลุ่มแนวร่วมประชาธิปไตยขับไล่เผด็จการ (นปก.) ต่อมาลงรับสมัครรับเลือกตั้งในวันที่ 23 ธันวาคม พ.ศ. 2550 ที่จังหวัดสมุทรปราการ บ้านเกิด ในนามพรรคพลังประชาชน และได้รับเลือกตั้ง แต่ต่อมา กรุง ศรีวิไล ถูกคณะกรรมการการเลือกตั้งให้ใบเหลืองโดยอ้างว่า เจ้าตัวทุจริตการเลือกตั้งและสั่งเลือกตั้งใหม่ในเขตนั้น แต่ศาลได้ยกคำร้อง ต่อมาหลังจากที่พรรคพลังประชาชนถูกยุบ เจ้าตัวก็ได้ย้ายไปสังกัดพรรคเพื่อไทย
ต่อมาในเดือนสิงหาคม พ.ศ. 2553 กรุง ศรีวิไล ได้ประกาศย้ายไปร่วมกิจกรรมทางการเมืองกับพรรคภูมิใจไทย โดยเมื่อวันที่ 31 สิงหาคม พรรคเพื่อไทยได้ติดประกาศหน้าพรรคห้ามกรุง และ ส.ส. ของพรรคอีก 3 คน เข้าร่วมกิจกรรมทางการเมืองกับพรรค ส่วนกรุงและเพื่อน ส.ส. อีกหนึ่งคน และอดีต ส.ส. จากพรรคเพื่อแผ่นดินอีกหนึ่งคน ได้เข้าสมัครเป็นสมาชิกพรรคภูมิใจไทยในวันเดียวกัน
ในการเลือกตั้งปี พ.ศ. 2554 กรุง ศรีวิไล ได้ลงสมัครเลือกตั้งใน จังหวัดสมุทรปราการ เขต 5 ในสังกัดพรรคภูมิใจไทย แต่ไม่ได้รับเลือกตั้ง โดยแพ้ให้กับ สลิลทิพย์ สุขวัฒน์ ผู้สมัครจากพรรคเพื่อไทย โดยก่อนการเลือกตั้งครั้งนี้เจ้าตัวได้เปลี่ยนชื่อจริงตัวเองมาเป็น กรุงศรีวิไล สุทินเผือก อย่างในปัจจุบัน
กระทั่งวันศุกร์ที่ 9 พฤศจิกายน พ.ศ. 2561 กรุง ศรีวิไล ได้เดินทางไปยัง สำนักงานคณะกรรมการการเลือกตั้ง หรือ กกต. เพื่อยื่นหนังสือลาออกจากการเป็นสมาชิกพรรคภูมิใจไทยเพื่อย้ายไปสังกัด พรรคพลังประชารัฐ และได้รับเลือกตั้งอีกครั้งในการเลือกตั้ง พ.ศ. 2562 แต่ต่อมาในวันที่ 2 ธันวาคม ปีเดียวกัน ศาลฎีกาแผนกคดีเลือกตั้ง ได้รับคำร้องของ กกต. กรณีบุคคลใกล้ชิดของกรุง ศรีวิไล นำเงินใส่ซองช่วยเหลืองานศพ ส่งผลให้ กรุง ศรีวิไล ต้องยุติการปฏิบัติหน้าที่ชั่วคราว จนกว่าศาลจะมีคำพิพากษา ซึ่งต่อมาในวันที่ 30 มิถุนายน พ.ศ. 2563 ศาลฎีกาแผนกคดีเลือกตั้งได้พิพากษาให้มีการเลือกตั้งใหม่ โดยกรุง ศรีวิไล ยังสามารถสมัครรับเลือกตั้งในคราวนี้ได้
Fergusobiidae
Fergusobiidae เป็นสกุลของนีมาโทดาที่อยู่ในวงศ์ Tylenchida.
ฟรันทซ์ ฮัลเดอร์
พลเอกอาวุโส ฟรันทซ์ ฮัลเดอร์ (Franz Halder) เป็นนายทหารบกเยอรมันและเป็นเสนาธิการกองทัพบก ตั้งแต่ปี ค.ศ. 1938 จนกระทั่งเดือนกันยายน ค.ศ. 1942 เมื่อเขาถูกปลดออกภายหลังจากเกิดความไม่ลงรอยหลายครั้งกับอดอล์ฟ ฮิตเลอร์ จนกระทั่งเดือนธันวาคม ค.ศ. 1941 ตำแหน่งทางทหารของฮัลเดอร์ได้ตรงกับตำแหน่งหัวหน้าของนายพลเสนาธิการเก่า ซึ่งในช่วงสงครามโลกครั้งที่หนึ่ง เป็นสำนักงานทางทหารระดับสูงสุดในกองทัพจักรวรรดิเยอรมัน อนุทินฮัลเดอร์ ซึ่งเขาเขียนในช่วงเวลาที่เป็นหัวหน้าเสนาธิการทหารบกของกองบัญชาการสูงสุดกองทัพบกเยอรมัน กลายเป็นแหล่งที่มาของงานเขียนเกี่ยวกับฮิตเลอร์ สงครามโลกครั้งที่สอง และพรรคนาซีเป็นต้น ในหนังสือชื่อ ความรุ่งเรืองและการล่มสลายของไรช์ที่สาม (The Rise and Fall of the Third Reich) ของวิลเลียม แอล. ไชเรอร์ อนุทินฮัลเดอร์ ได้ถูกอ้างอิงเป็นร้อยครั้ง
Fergusobiidae
สปีชีส์ในสกุล ได้แก่:
Ecphyadophoridae
Ecphyadophoridae เป็นสกุลของนีมาโทดาที่อยู่ในวงศ์ Rhabditida.
สปีชีส์ในสกุล ได้แก่:
ลิขิตรักสองอาณาจักร
ลิขิตรักสองอาณาจักร เป็นซีรีส์มังงะญี่ปุ่น ที่เขียนและวาดภาพประกอบโดย Nao Iwamoto ได้รับการตีพิมพ์ในนิตยสาร Flowers ของโชงากูกัง ตั้งแต่เดือนตุลาคม พ.ศ. 2557 ถึงเมษายน พ.ศ. 2559 มีการรวบรวมไว้เป็นเล่ม (ทังโกบง) มังงะมีลิขสิทธิ์ในประเทศไทยโดยสำนักพิมพ์บงกช ได้รับการดัดแปลงเป็นซีรีส์อนิเมะภาพยนตร์โดยสตูดิโอแมดเฮาส์ มีกำหนดการฉายในเดือนมกราคม พ.ศ. 2566
นกกระเต็นเฮอร์คิวลิส
นกกระเต็นเฮอร์คิวลิส (Blyth's kingfisher; ) เป็นนกกระเต็นชนิดหนึ่ง ในวงศ์นกกระเต็นน้อย (Alcedinidae)
นับเป็นนกระเต็นที่มีการกระจายพันธุ์ที่กว้างขวางในประเทศแถบเอเชีย เช่น อินเดีย, เนปาล, ภูฏาน, บังกลาเทศ, พม่า, ไทย, เวียดนาม, ลาว และจีน
สำหรับในประเทศไทย ถือเป็นนกอพยกที่หายากมาก ในประเทศไทยมีรายงานพบที่ด้านตะวันตกของภาคเหนือ แต่ก็มีรายงานพบที่แม่น้ำโขง ที่อำเภอเชียงแสน จังหวัดเชียงราย และที่อุทยานแห่งชาติดอยผาห่มปก จังหวัดเชียงใหม่ แม้ว่านกกระเต็นเฮอร์คิวลิสจะเป็นนกที่ถิ่นกระจายพันธุ์ที่กว้าง แต่ถิ่นที่อาศัยกลับถูกจำกัดแคบ ๆ ตามแนวลำน้ำเท่านั้นซึ่งมักถูกบุกรุกและยึดครอง ประกอบกับมีจำนวนประชากรที่น้อย จึงเป็นนกที่หาตัวพบเห็นได้ยากมาก
ในประเทศไทยมีตัวอย่างอ้างอิงของนกกระเต็นเฮอร์คิวลิสเพียงตัวอย่างเดียวเท่านั้น เป็นตัวอย่างนกตัวเมีย เก็บโดย นายกิตติ ทองลงยา จากบริเวณป่าริมน้ำ อำเภอเชียงแสน จังหวัดเชียงราย เมื่อวันที่ 21 พฤศจิกายน พ.ศ. 2515 ปัจจุบันตัวอย่างอ้างอิงนี้ถูกเก็บรักษาไว้ที่ศูนย์รวบรวมตัวอย่างอ้างอิงทางชีววิทยา สถาบันวิจัยวิทยาศาสตร์และเทคโนโลยีแห่งประเทศไทย (วว.) เป็นตัวอย่าง หมายเลข CTNRC 53-331
จัดเป็นสัตว์ป่าคุ้มครองในประเทศไทย
งา
งา อาจหมายถึง
มายเวิลด์ (อีพี)
มายเวิลด์ (My World) เป็นอีพีที่สามโดยเกิร์ลกรุปชาวเกาหลีใต้เอสปา วางจำหน่ายโดยเอสเอ็มเอนเตอร์เทนเมนต์ เมื่อวันที่ 8 พฤษภาคม ค.ศ. 2023 ประกอบด้วยเพลงหกเพลงรวมถึงซิงเกิลที่วางจำหน่ายก่อน "เวลคัมทูมายเวิลด์" และซิงเกิลนำอย่าง "สไปซี"
อีพี ได้รับการตอบรับอย่างดีจากนักวิจารณ์ ในเชิงพาณิชย์เปิดตัวอันดับหนึ่งในเซอร์เคิลอัลบั้มชาร์ตด้วยยยอดขาย 1,420,178 ชุดในหนึ่งสัปดาห์ มินิอัลบั้มดังกล่าวนี้ได้รับการรับรอง double million โดย สมาคมลิขสิทธิ์เพลงเกาหลี (KMCA) หลังจากวางจำหน่ายในสหรัฐอเมริกา มายเวิลด์ กลายเป็นอัลบั้มที่สองของพวกเธอที่ติดอันดับสิบของชาร์ตบิลบอร์ด 200
เบื้องหลังและการวางจำหน่าย
วันที่ 16 กุมภาพันธ์ ค.ศ. 2023 ลี ซุง-ซูได้ปล่อยวิดีโอความยาว 30 นาทีโดยระบุว่า"อี ซู-มันเป็นสาเหตุที่ทำให้การปล่อยอัลบั้มใหม่ของเอสปาล่าช้า"ตามกำหนดเดิมกลุ่มควรปล่อยอัลบั้มใหม่ในวันที่ 20 กุมภาพันธ์ ยิ่งไปกว่านั้นเขายังเสริมว่า ซู-มัน ต้องการเพิ่ม"แนวคิดอนุรักษ์สิ่งแวดล้อมลงไปในบทเพลง" ซึ่งในที่สุดก็ถูกยกเลิกไปในภายหลัง เนื่องจาก "ไม่เหมาะกับคอนเซ็ปต์ของเอสปา" ในวันที่ 25 และ 26 กุมภาพันธ์กลุ่มได้แสดงเพลงในอัลบั้มใหม่ที่ยังไม่ได้เผยแพร่ในขณะนั้นได้แก่ "Salty & Sweet", "Thirsty", "I'm Unhappy", "'Til We Meet Again" ในคอนเสิร์ต Synk: Hyper Line ในวันที่ 16 มีนาคม เอสเอ็มเอนเตอร์เทนเมนต์ประกาศว่าเอสปาจะปล่อยอัลบั้มในช่วงต้นเดือนพฤษภาคม ระหว่างการให้สัมภาษณ์ของUproxxฉบับเดือนมีนาคม 2023 จีเซลหนึ่งในสามาชิกของวงได้เปิดเผยว่าเพลงที่กำลังจะมาถึงของพวกเขา "จะแตกต่างออกไปเล็กน้อย แต่ยังรักษาความเป็นพวกเราอยู่ในความเป็นเอสปาทั้งหมด" โดย "จะแสดงเป็นตัวเองในหลายเวอร์ชัน" เธอได้อธิบายเพิ่มเติมว่าเพลงจะ "ซาบซึ้งมากขึ้นโดยส่วนใหญ่เน้นไปที่แนวเพลงและการแสดง"
วันที่ 17 เมษายน มีการประกาศว่าอีพีชุดที่สามของกลุ่มจะชื่อว่ามายเวิลด์ซึ่งมีทั้งหมดหกเพลง จะวางจำหน่ายในวันที่ 8 พฤษภาคม นอกจากนี้ยังประกาศอีกว่า "เวลคัมทูมายเวิลด์" จะวางจำหน่ายล่วงหน้าในวันที่ 2 พฤษภาคม อีพีจะวางจำหน่าย 4 เวอร์ชันที่แตกต่างกัน โดยมี 11 ปกที่แตกต่างกันขึ้นอยู่กับแต่ละเวอร์ชัน โดยเริ่มสั่งจองล่วงหน้าในวันเดียวกัน หนึ่งวันต่อมา วิดีโอทีเซอร์ของสมาชิกได้รับการเผยแพร่ ในวันที่ 24 เมษายน วิดีโอทีเซอร์ในสไตล์"breaking news"ได้เผยแพร่ ในวันเดียวกัน รายชื่อเพลงหกเพลงได้เผยแพร่ผ่านทางเว็บไซต์อย่างเป็นทางการโดยมีการประกาศว่า "สไปซี" เป็นซิงเกิลนำ เมื่อวันที่ 26 เมษายน มีการเปิดเผยว่านาวิสซึ่งเป็นตัวละคร AI ในSMCU ของเอสปาจะปรากฏตัวใน"เวลคัมทูมายเวิลด์"ในฐานะศิลปินเสมือนจริง ในวันที่ 2 พฤษภาคม "เวลคัมทูมายเวิลด์" ได้เพยแพร่พร้อมกับมิวสิกวิดีโอ แทร็กวิดีโอของ "I'm Unhappy", "Salty & Sweet", และ "Thirsty" ได้รับการเผยแพร่ตามลำดับตั้งแต่วันที่ 2 ถึง 4 พฤษภาคม  ในวันที่ 6 พฤษภาคม วิดีโอทีเซอร์สำหรับซิงเกิลนำ "สไปซี" ได้รับการเผยแพร่ อีพีเปิดตัวพร้อมกับมิวสิกวิดีโอเพลง "สไปซี" ในวันที่ 8 พฤษภาคม
ประสิทธิภาพเชิงพาณิชย์
ในวันที่ 24 เมษายน ค.ศ. 2023 มีการรายงานว่ามายเวิลด์มียอดขายมากกว่า 1.5 ล้านชุดในการขายแบบพรีออเดอร์ภายในเวลาไม่ถึงหนึ่งสัปดาห์ อัลบั้มเปิดตัวอันดับหนึ่งในเซอร์เคิลอัลบั้มชาร์ตโดยขายได้ 1,420,178 ชุดในสัปดาห์ที่ 19 ของปี 2023 ในสัปดาห์แรกของการเปิดตัว มีการรายงานว่า มายเวิลด์ ขายได้มากกว่า 1.6 ล้านชุดในฮันทอชาร์ตแซงหน้า สถิติบอร์นพิงก์ของแบล็กพิงก์ ตั้งแต่เดือนกันยายน ค.ศ. 2022 ในเวลาเพียงสองสัปดาห์หลังจากวางจำหน่าย อัลบั้มนี้ขายได้มากกว่า 2,011,388 ชุด ตั้งแต่นั้นเป็นต้นมาอัลบั้มนี้ได้รับการรับรอง double million โดย สมาคมลิขสิทธิ์เพลงเกาหลี (KMCA) มินิอัลบั้มยังติดอันดับชาร์ต Circle Album Chart รายเดือน โดยขายได้ 1,949,219 ชุดในเดือนพฤษภาคม
Iotonchiidae
Iotonchiidae เป็นสกุลของนีมาโทดาที่อยู่ในวงศ์ Tylenchida.
มายเวิลด์ (อีพี)
ประสิทธิภาพเชิงพาณิชย์
ในสหรัฐอเมริกามายเวิลด์เปิดตัวที่อันดับเก้าในชาร์ต บิลบอร์ด 200 ด้วยยอดขาย 39,000 ชุดหลังจากเปิดตัวในชาร์ตนี้ยังเป็นอัลบั้มที่สองติดต่อกันของกลุ่มที่เข้าสู่สิบอันดับแรก ยิ่งไปกว่านั้นอีพียังครองตำแหน่งสูงสุดในชาร์ต บิลบอร์ดWorld Albums และ Top Album Sales charts โดยทำลายสถิติที่ได้อันดับสามในชาร์ตเดิม
Iotonchiidae
สปีชีส์ในสกุล ได้แก่:
มายเวิลด์ (อีพี)
การโปรโมต
ก่อนที่อัลบั้มจะวางจำหน่ายในวันที่ 8 พฤษภาคม ค.ศ. 2023 เอสปามีกำหนดจัดงานแสดงสดในชื่อ "Aespa 'My World' Countdown Live" ผ่านช่องทางยูทูบ, ติ๊กต็อก, และ IdolPlus เพื่อแนะนำอัลบั้มและสื่อสารกับแฟน ๆ
เส้นเมริเดียนที่ 105 องศาตะวันออก
เส้นเมริเดียนที่ 105 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 75 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 105 องศาตะวันออกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลลัปเตฟ ! scope="row" | 🇷🇺 ! scope="row" style="background:#b0e0e6;" | ทะเลลัปเตฟ ! scope="row" | 🇷🇺 ! scope="row" | 🇲🇳 ! scope="row" | ! scope="row" | 🇻🇳 ! scope="row" | 🇱🇦 ! scope="row" | 🇹🇭 ! scope="row" | 🇰🇭 ! scope="row" | 🇻🇳 ! scope="row" style="background:#b0e0e6;" | ทะเลจีนใต้ ! scope="row" | 🇮🇩 ! scope="row" style="background:#b0e0e6;" | มหาสมุทรอินเดีย ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
Parasitylenchidae
Parasitylenchidae เป็นสกุลของนีมาโทดาที่อยู่ในวงศ์ Tylenchida.
สปีชีส์ในสกุล ได้แก่:
แกลมูร์ที
แกลมูร์ที เป็นนครและเมืองหลักในเทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 นครนี้มีประชากร 2,999 คนใน 628 ครัวเรือน
สถาปัตยกรรมรัสเซียยุคฟื้นฟู
สถาปัตยกรรมรัสเซียยุคฟื้นฟู (Russian Revival architecture) เป็นรูปแบบที่แสดงให้เห็นถึงการเคลื่อนไหวที่แตกต่างในสถาปัตยกรรมรัสเซีย (มักถูกเรียกว่า รูปแบบรัสเซียแฝง, รูปแบบรัสเซียใหม่, รูปแบบรัสเซีย-ไบแซนไทน์ หรือเรียกว่า รูปแบบไบแซนไทน์) (псевдорусский стиль, неорусский стиль, русско-византийский стиль)) สถาปัตยกรรมรูปแบบนี้เกิดขึ้นในช่วงที่สองของคริสต์ศตวรรษที่ 19 และเป็นสถาปัตยกรรมแบบผสมผสานยุคก่อนสถาปัตยกรรมสมัยซาร์ปีเตอร์ และมีองค์ประกอบของสถาปัตยกรรมไบแซนไทน์
สถาปัตยกรรมรัสเซียยุคฟื้นฟูเกิดขึ้นมาในช่วงกรอบแนวคิดที่มีการให้ความสนใจต่อสถาปัตยกรรมที่เป็นของชาติ ซึ่งพัฒนาขึ้นในยุโรปช่วงคริสต์ศตวรรษที่ 19 และได้ถูกนำมาตีความและทำให้เข้ากับรูปแบบมรดกทางสถาปัตยกรรมของรัสเซีย บางครั้งรูปแบบสถาปัตนกรรมฟื้นฟูของรัสเซีย มักถูกเรียกอย่างเข้าใจผิดว่า เป็นสถาปัตยกรรมแบบรัสเซีย หรือ สถาปัตยกรรมรัสเซียเก่า แต่โดยส่วนใหญ่เหล่าสถาปนิกในยุคฟื้นฟูไม่ได้ทำซ้ำโดยตรงกับสถาปัตยกรรมตามประเพณีแบบเก่า โดยรูปแบบสถาปัตยกรรมฟื้นฟูของรัสเซีย จะเป็นการผสมผสานกันระหว่างรูปแบบอื่นๆที่เป็นสากลเข้าด้วยกัน นับตั้งแต่สถาปัตยกรรมสมัยโรแมนติกในช่วงครึ่งแรกของคริสต์ศตวรรษที่ 19 จนถึงรูปแบบสถาปัตยกรรมสมัยใหม่
กีฬายิมนาสติกในโอลิมปิกฤดูร้อน 2020 – แทรมโพลีน บุคคลชาย
การแข่งขันกีฬายิมนาสติกในโอลิมปิกฤดูร้อน 2020 – แทรมโพลีน บุคคลชาย หรือ ทีมรวมอุปกรณ์ชาย เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 31 กรกฎาคม พ.ศ. 2564 ที่ศูนย์ยิมนาสติกอาริอาเกะ การแข่งขันรายการแทรมโพลีน บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 12 ประเทศโดยประมาณ
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ทะเลติร์เรเนียน
ภูมิศาสตร์
อาณาเขตของทะเลล้อมรอบด้วยเกาะคอร์ซิกาและเกาะซาร์เดนญา (ทางตะวันตก), คาบสมุทรอิตาลี ได้แก่ทัสกานี, ลาซีโอ, คัมปาเนีย, บาซิลิกาตา และ คาลาเบรีย (ทางเหนือและตะวันออก) และเกาะซิซิลี (ทางใต้) ทะเลติร์เรเนียนยังเป็นที่ตั้งของเกาะจำนวนมาก เช่น คาปรี, เอลบา, อิสเชีย และ อุสติกา
เกาะ
เกาะในทะเลติร์เรเนียนประกอบด้วย:
เอเชียนคัพ 2019 รอบคัดเลือก – รอบที่ 3
เอเชียนคัพ 2019 รอบคัดเลือก - รอบที่ 3 จะจัดแข่งขันระหว่างวันที่ 26 มีนาคม พ.ศ. 2560 ถึง 27 มีนาคม พ.ศ. 2561
รูปแบบการแข่งขัน
มีทั้งหมด 24 ทีม (16 ทีมจากรอบที่ 2 และ 8 ทีมจากรอบเพลย์ออฟ) เพื่อหา 12 ทีมเข้าสู่ เอเชียนคัพ 2019
24 ทีมถูกแบ่งเป็น 6 กลุ่ม กลุ่มละ 4 ทีม เล่นแบบพบกันหมดทั้งเหย้าและเยือน แชมกลุ่มและรองแชมป์กลุ่มจะผ่านเข้าสู่ เอเชียนคัพ 2019 ต่อไป
ทีมวางในการจับสลาก
การจับสลากประกบคู่แข่งขันจัดขึ้นในวันที่ 23 มกราคม พ.ศ. 2560 เวลา 16:00 น. GST (UTC+4) ณ อาบูดาบี, สหรัฐอาหรับเอมิเรตส์
การจับสลากแบ่งสายจะอยู่บนพื้นฐานของ อันดับโลกฟีฟ่า ของปี 2560 (แสดงในวงเล็บด้านล่าง) 24 ทีมจะอยู่ในสี่โถดังต่อไปนี้
อันดับผู้ทำประตู
การแข่งขันทั้งหมดมี 244 ประตูที่ทำได้ใน 72 นัด, สำหรับค่าเฉลี่ย ประตูต่อนัด.
มาริต ลาร์เซน
หลังจากที่ M2M ได้ประกาศแยกวงอย่างเป็นทางการแล้ว มาริต ลาร์เซน ได้ออกอัลบั้มเดี่ยวไปแล้ว 5 อัลบั้ม แนวโฟล์ค-ป๊อป ซึ่งอัลบั้มทั้งห้า ถือว่าประสบความสำเร็จและได้รับการตอบรับอย่างดี จากประเทศแถบสแกนดิเนเวีย สำหรับซิงเกิ้ลที่ประสบความสำเร็จของเธอที่สุดนั้น คือ เพลง If a Song Could Get Me You ซึ่งประสบความสำเร็จทางด้านชาร์ตเพลงทั่วยุโรป
ทุ่งยั้ง
ทุ่งยั้ง อาจหมายถึง
สโมสรฟุตบอลสุพรรณบุรีในฤดูกาล 2559
ฤดูกาล 2559 เป็นฤดูกาลที่ 6 ของ สุพรรณบุรี ในฟุตบอล ไทยลีก ของสโมสรฟุตบอลสุพรรณบุรี. ตั้งแต่ปี ค.ศ. 2006–2007 และ ปี ค.ศ. 2013 ถึง ปัจจุบัน.
การซื้อขายนักเตะ
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2558 ถึง 28 มกราคม 2559
จังหวัดซิตตเว
ซิตตเว (စစ်တွေ) เป็นจังหวัดหนึ่งของรัฐยะไข่ทางภาคตะวันตกของประเทศพม่า เมืองศูนย์กลางของจังหวัดคือ ซิตตเว
Sphaerulariidae
Sphaerulariidae เป็นสกุลของนีมาโทดาที่อยู่ในวงศ์ Tylenchida.
สปีชีส์ในสกุล ได้แก่:
จังหวัดซิตตเว
เขตการปกครอง
จังหวัดซิตตเวเคยมีอำเภอซึ่งปัจจุบันแยกไปเป็นจังหวัดมเยาะอู้ ดังต่อไปนี้
อำเภอกลาง (เทศมณฑลแดลกอน)
อำเภอกลางของเทศมณฑลแดลกอน เป็นอำเภอในเทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 29,775 คนใน 5,741 ครัวเรือน อำเภอนี้มีเมืองเพียงเมืองเดียวคือแกลมูร์ที และมีตำบลเพียง 2 ตำบลคือตำบลแดลกอนและตำบลฮูดียอน
วัลคาไนเซชัน
วัลคาไนเซชัน (vulcanization) คือ การที่ยางทำปฏิกิริยากับกำมะถันในปริมาณที่พอเหมาะที่อุณหภูมิสูงกว่าจุดหลอมเหลวของกำมะถัน โดยกำมะถันที่นำมาทำปฏิกิริยาด้วยนี้จะสร้างพันธะโคเวเลนต์เชื่อมระหว่างโซ่พอลิเมอร์ให้เป็นโมเลกุลเดียวกัน ทำให้ยางมีคุณภาพคงตัวในอุณหภูมิต่าง ๆ มีความยืดหยุ่นได้ดีมากขึ้น ทนความร้อนและแสงแดด ละลายในตัวทำละลายได้ยากขึ้น เช่น ปกติยางธรรมชาติเมื่อได้รับความร้อนจะเหนียวและอ่อนตัว แต่เมื่ออุณหภูมิต่ำลงจะแข็งและเปราะ ฉะนั้นจึงต้องปรับคุณภาพของยางธรรมชาติ ก่อนนำมาใช้ประโยชน์ ปฏิกิริยานี้ถูกค้นพบโดยบังเอิญโดย ชาลส์ กู๊ดเยียร์ (Charles Goodyear)
ระบบวัลคาไนซ์โดยกำมะถัน
ในระบบวัลคาไนซ์ยางโดยกำมะถันนั้นสามารถแบ่งออกได้เป็น 3 ประเภท ขึ้นกับลักษณะการใช้กำมะถันในการเกิดพันธะเชื่อมโยงระหว่างโมเลกุลของยาง คือ
พระยาดำรงสุจริตมหิศรภักดี (คอซู้เจียง)
พระยาดำรงสุจริตมหิศรภักดี หรือ คอซู้เจียง ณ ระนอง (พ.ศ. 2340 - พ.ศ. 2425) มีนามเดิมว่า ซู้เจียง แซ่คอ เป็นเจ้าเมืองระนองชาวจีนฮกเกี้ยนคนแรก เป็นต้นสกุล ณ ระนอง   และเป็นคนจีนในตระกูล ณ ระนอง ที่เป็นผู้บุกเบิกอุตสาหกรรมแร่ดีบุกตระกูลแรกในประเทศไทย
ประวัติ
พระยาดำรงสุจริตมหิศรภักดี (คอซู้เจียง ณ ระนอง) เป็นคนจีนต้นสกุล ณ ระนอง คนแรกที่เข้ามาในประเทศนั้นชื่อเดิมชื่อ ซู้เจียง แซ่คอ และได้เรียกกันว่า คอซู้เจียง คอซู้เจียงเป็นชาวจีนฮกเกี้ยนอพยพเข้ามาในประเทศไทยเมื่อปลายรัชกาลที่ 3 ขณะมีอายุได้ 25 ปี โดยเป็นกรรมกรที่เกาะหมาก (ปีนัง) ต่อมาจึงเป็นพ่อค้าที่เมืองตะกั่วป่าและเมืองพังงา รับสินค้าจากเรือกำปั่นค้าขายระหว่างเมืองชายทะเลตะวันตกแถวเกาะหมาก พังงา ระนอง และตระ (กระบุรี) ได้สมรสกับคนไทยเชื้อสายจีนชาวพังงา ชื่อนางกิมและมีบุตรทั้งหมด 11 คน เป็นหญิง 5 คน และเป็นชาย 6 คน ดังนี้
1. หลวงศรีโลหะภูมิพิทักษ์ (คอซิมเจ่ง ณ ระนอง 許心正) บุตรชายคนแรกได้รับพระราชทานนามสัญญาบัตรในรัชกาลที่ 4 ตำแหน่งผู้ช่วยราชการเมืองระนอง
2. พระยารัตนเศรษฐี (คอซิมก๊อง ณ ระนอง 許心廣) ได้รับพระราชทานสัญญาบัตรในรัชกาลที่ 4 เป็นหลวงศรีโลหะภูมิพิทักษ์แล้วจึงเลื่อนเป็นพระยารัตนเศรษฐี รับราชการผู้ว่าราชการเมืองระนองแทนบิดา
3. หลวงศรีสมบัติ (คอซิมจั๊ว ณ ระนอง 許心泉) ได้รับพระราชทานบรรดาศักดิ์ในรัชกาลที่ 5 เป็นผู้ช่วยราชการเมืองระนอง
4. พระศรีโลห ภูมิพิทักษ์ (คอซิมขิม ณ ระนอง 許心欽) ได้รับพระราชทานสัญญาบัตรในรัชกาลที่ 5 เป็นหลวงแล้วเลื่อนเป็นพระ รับราชการตำแหน่งผู้ช่วยราชการเมืองระนอง
5. พระยาจรูญราชโภคากร (คอซิมเต๊ก ณ ระนอง 許心德) ได้รับพระราชทานสัญญาบัตรในรัชกาลที่ 5 เป็นพระแล้วเลื่อนเป็นพระยา รับราชการตำแหน่งจางวางกำกับราชการเมืองหลังสวน
6. พระยารัษฎานุประดิษฐ์มหิศรภักดี (คอซิมบี๊ ณ ระนอง) (許心美) ได้เป็นมหาดเล็กในรัชกาลที่ 5 ได้รับพระราชทานสัญญาบัตรเป็นที่หลวงบริรักษ์โลหวิสัย ตำแหน่งผู้ช่วยราชการเมืองระนองแล้วเลื่อนเป็นที่พระอัษฎงคตทิศรักษา ผู้ว่าราชการเมืองจัตวาคือกระบุรีต่อมาได้เลื่อนเป็นพระยารัษฎานุประดิษฐ์มหิศรภักดี ผู้ว่าราชการเมืองตรัง แล้วเลื่อนขึ้นเป็นสมุหเทศาภิบาลมณฑลภูเก็ต
การทำงาน
ในรัชสมัยของพระบาทสมเด็จพระจอมเกล้าเจ้าอยู่หัว รัชกาลที่ 4 พระยารัษฎานุประดิษฐ์มหิศรภักดี (คอซิมบี๊ ณ ระนอง) ที่สืบเชื้อสายกันต่อมายังได้นำเอาต้นไม้ชนิดหนึ่งเข้ามาปลูกในพื้นดินทางจังหวัดภาคใต้ของประเทศ ซึ่งต้นไม้ดังกล่าวเป็นต้นไม้ที่ผลิตผลเป็นยางคือยางพารา ซึ่งถือกันว่าเป็นต้นไม้ที่ให้ผลิตผลที่มีคุณค่าในการอุตสาหกรรม และเป็นทรัพยากรอันมีค่ายิ่งของประเทศรองมาจากข้าวในสมัยนั้นและต่อมาได้รับพระบรมราชโองการให้มีบรรดาศักดิ์เป็น พระยาดำรงสุจริตมหิศรภักดี ในตำแหน่งจางวางเมืองระนองซึ่งเทียบเท่าเจ้าเมืองสมัยนั้น นายคอซู้เจียงผู้นี้เป็นจีนฮกเกี้ยน เกิดในบ้านแอซู่ (จิวหู) เขตแขวงเมืองเจียงซิวฮู มณฑลฝูเจี้ยน ประเทศจีน ได้เดินทางจากจีนเข้ามาแต่หาได้ตรงเข้ามาในกรุงเทพมหานครเหมือนคนจีนแซ่อื่น นายคอซู้เจียง ได้ศึกษาภูมิประเทศและประวัติศาสตร์ของสยามมาก่อนแล้ว และได้รู้ว่าทางจังหวัดภาคใต้ของประเทศนั้นอุดมสมบูรณ์ไปด้วยทรัพยากรธรรมชาติมีเหมืองแร่ มีป่าไม้ ซึ่งล้วนแล้วแต่เป็นผลผลิตในทางพาณิชยกรรมและอุตสาหกรรมอยู่เป็นอันมาก จึงเข้ามาทำธุรกิจการค้าตามแบบของคนจีนโดยทั่วไป แต่ด้วยความขยันพยายามและฉลาด จึงทำให้การค้าเจริญก้าวหน้าเป็นที่นับหน้าถือตาของคนในเมืองสมัยนั้น
จีนคอซู้เจียงได้สมรสกับคนสยามในจังหวัดพังงา มีบุตรด้วยกันหลายคน และได้รับราชการมีตำแหน่งสูงในระดับผู้ว่าราชการจังหวัดจนกระทั่งเป็นสมุหเทศาภิบาลบางคน ในจำนวนบุตรชายของนายคอซู้เจียง ทุก ๆ คนซึ่งมีจำนวน 6 คน ได้มีบรรดาศักดิ์เป็นหลวงและพระยาทุกคน และได้รับราชการในจังหวัดภาคใต้ในตำแหน่งที่ใหญ่ทุกคน และบุตรชายคนหนึ่งของนายคอซู้เจียงได้เป็นมหาดเล็กในรัชกาลที่ 5 เพราะความเป็นเถ้าแก่ใหญ่และเป็นพ่อค้าที่ไม่ค้าเฉพาะภายในประเทศไทยแต่เป็นพ่อค้าส่งออกคนแรกในเมืองพังงา จึงทำให้นายคอซู้เจียง หาทางขยับขยายในการที่จะหาสินค้าส่งออกไปขายต่างประเทศและขายตามที่ใกล้เคียงให้มากขึ้น และนี่เองเป็นเหตุให้นายคอซู้เจียง ได้มาเป็นคนจีนที่ยิ่งใหญ่ในเมืองระนองจนได้รับพระราชทานนามสกุลว่า ณ ระนอง
ปั้นปลายชีวิต
นายคอซู้เจียงหรือในราชทินนามบรรดาศักดิ์ที่ได้รับพระบรมราชโองการโปรดเกล้าฯ แต่งตั้งนั้นเดิมที่ได้รับพระบรมราชโองการโปรดเกล้าฯ แต่งตั้งให้เป็นหลวงรัตนเศรษฐีในรัชกาลพระบาทสมเด็จพระนั่งเกล้าเจ้าอยู่หัว ดำรงความเป็นขุนนางในตำแหน่งอากร ในจังหวัดระนองในปี พ.ศ. 2387 คอซู้เจียงอยู่ในตำแหน่งจางวางกำกับเมืองระนองจนถึงอายุ 81 ปี และอยู่ในตำแหน่งจางวางได้ 5 ปี 9 เดือน 16 วัน จนกระทั่งวันพฤหัสบดีเดือน 7 ขึ้น 8 ค่ำ ปีมะเมีย จัตวาศก (พ.ศ. 2435) จึงถึงแก่อนิจกรรมด้วยป่วยเป็นวัณโรคกระดูกสันหลัง รวมอายุได้ 86 ปี
ต้นสกุล ณ ระนอง
ณ ระนอง (na Ranong) เป็นนามสกุลพระราชทานในรัชกาลที่ 6 ลำดับที่ 2,345 ตาม ประกาศพระราชทานนามสกุล ครั้งที่ ๓๑ พระราชทานให้แก่ อำมาตย์เอก พระยารัตนเศรษฐี (คอยู่หงี่) ผู้ว่าราชการเมืองระนอง มณฑลภูเก็ต กระทรวงมหาดไทย กับภรรยาชื่อ ลิวอยู่ เมื่อวันที่ 1 กรกฎาคม พ.ศ. 2459 ณ พระตำหนักโปร่งฤทัย เมืองตรัง เพื่อสืบตระกูลพระยาดำรงสุจริตมหิศรภักดี (คอซู้เจียง) ขุนนางเชื้อสายจีนซึ่งเป็นพระยาระนองคนแรก และประกาศลงราชกิจจานุเบกษาเมื่อวันที่ 22 สิงหาคม พ.ศ. 2459 โดยมีพระเจ้าบรมวงศ์เธอ กรมพระนเรศรวรฤทธิ์ เสนาบดีกระทรวงมุรธาธรในขณะนั้นรับสนองพระบรมราชโองการ ต่อมาพระยารัตนเศรษฐี (คอยู่หงี่) จึงได้ยื่นจดทะเบียนนามสกุล ณ ศาลากลางจังหวัดระนอง ๆ จึงได้ออกหนังสือสำคัญการขอจดทะเบียนนามสกุล ฉบับที่ 1,811 ลงวันที่ 31 สิงหาคม พ.ศ. 2459 ไว้เป็นสำคัญ
ในคราวพระราชทานนามสกุลนั้นได้ออกเป็น บัตรนามสกุลพระราชทานสกุล ณ ระนอง ฝีมือเขียนโดยลายมือเจ้าพนักงานอาลักษณ์ และทรงลงพระปรมาภิไธย "วชิราวุธ ปร." ความว่า
"ขอให้นามสกุลของอำมาตย์เอก พระยารัตนเศรษฐี (ขอยู่หงี่) ผู้ว่าราชการเมืองระนองตามที่ขอมานั้นว่า 'ณ ระนอง' (เขียนเป็นอักษรโรมันว่า Na Ranong) อันเป็นมงคลนาม ขอให้สกุล ณ ระนอง มีความเจริญรุ่งเรือง มั่นคงอยู่ในกรุงสยามชั่วกัลปาวสาน ๚"
มรดก
"วันที่ ๒๕ เวลาเช้าไปที่บ้านใหม่พระยาระนองผ่านหน้าโรงราง คือ ตะรางทําเป็นตึกหลังคาสังกะสีแบบคุกที่ปีนัง ดูเรียบร้อยใหญ่โตดีมากแต่ยังไม่แล้วเสร็จ บ้านพระยาระนองเองก่อกําแพงรอบสูงสักสิบศอก กว้างใหญ่เห็นจะสักสามเส้นเศษสี่เส้น แต่ไม่หันหน้าออกถนนด้วยซินแสว่าหันหน้าเข้าข้างเขาจึงจะดี ที่บนหลังประตูทำเป็นเรือนหลังโต ๆ ขึ้นไปอยู่เป็นหอรบ กำแพงก็เว้นช่องปืนกรุแต่อิฐบาง ๆ ไว้ด้วยกลัวเจ๊กที่เคยลุกลามขึ้นครั้งก่อนเมื่อมีเหตุการณ์ก็จะได้กระทุ้งออกเป็นช่องปืน ที่กลางบ้านทำตึกหลังหนึ่งใหญ่โตมาก แต่ตัวไม่ได้ขึ้นอยู่เป็นแต่ที่รับแขกและคนไปมาให้อาศัย ตัวเองอยู่ที่เรือนจากเตี้ย ๆ เบียดชิดกันแน่นไปทั้งครัวญาติพี่น้องรวมอยู่แห่งเดียวกันทั้งนั้น มีโรงไว้สินค้าปลูกริมกำแพงยืดยาว ในบ้านนั้นก็ทำไร่ปลูกมัน ปีหนึ่งได้ถึงพันเหรียญ เป็นอย่างคนหากินแท้"
แขวงชังชิน
แขวงชังชิน (창신동, Changsin dong) เป็นแขวง (ทง) ของเขตชงโนในโซล ประเทศเกาหลีใต้
วงศ์ช้าง
วงศ์ช้าง (อังกฤษ: Elephant) เป็นวงศ์ตามการอนุกรมวิธาน ได้แก่สัตว์จำพวกช้าง คือ ช้างและแมมมอธ ใช้ชื่อวงศ์ว่า Elephantidae
เป็นสัตว์บกเลี้ยงลูกด้วยน้ำนมขนาดใหญ่ที่มีงวงและงา สกุลและชนิดส่วนใหญ่ในวงศ์นี้ได้สูญพันธุ์ไปแล้ว เหลือเพียงสองสกุลเท่านั้นที่ยังมีชีวิตอยู่ ได้แก่ Loxodonta (ช้างแอฟริกา) และ Elephas (ช้างเอเชีย) เท่านั้น และเหลือเพียง 3 ชนิดเท่านั้น
วงศ์ดังกล่าวได้รับการตั้งชื่อโดยจอห์น เอ็ดเวิร์ด เกรย์ นักสัตววิทยาชาวอังกฤษ ในปี ค.ศ. 1821 และในภายหลังถูกจัดเข้าสู่การจำแนกชั้นทางวิทยาศาสตร์ในอันดับ Proboscidea หรือ อันดับช้าง วงศ์ช้างได้ถูกทบทวนโดยนักอนุกรมวิธานหลายคนว่าจะนับรวมสกุลบรรพบุรุษของสัตว์มีงวงอื่นที่สูญพันธุ์ไปแล้วหรือไม่ แต่ปัจจุบันวงศ์นี้ถือเป็นวงศ์เดียวเท่านั้นของอันดับช้างที่ยังคงดำรงเผ่าพันธุ์อยู่
วงศ์ช้าง ได้ถือกำเนิดขึ้นมาในกลางสมัยไมโอซีน (16 ล้านปีมาแล้ว) เมื่อ Primelephas บรรพบุรุษของแมมมอธ ได้ปรากฏขึ้นประมาณ 3 ล้านปีที่ผ่านมาในทวีปแอฟริกา ต่อมา 120,000 ปีที่ผ่านมาก็เริ่มที่จะอพยพไปยุโรปเหนือและปรับให้เข้ากับสภาพภูมิอากาศที่หนาวเย็น ต่อมา เมื่อสกุล Loxodonta ได้แยกสายวิวัฒนาการขึ้นมาจากสกุล Elephas แมมมอธได้วิวัฒนาการแยกตัวออกจากสกุล Elephas เช่นเดียวกัน และได้แผ่กระจายไปยังเอเชียและส่วนของยุโรปอื่น ๆ
ปัจจุบัน ช้างในวงศ์นี้ได้ถูกแบ่งออกเป็นทั้งหมด 3 ชนิด ด้วยผลจากการวิเคราะห์จากดีเอ็นเอ (จากเดิมมีแค่ 2 เท่านั้น)
ท่อลอด
ท่อลอดมีรูปร่างและขนาดหลายแบบ ตั้งแต่ วงกลม สี่เหลี่ยม วงรี คางหมู โดยการใช้งานขึ้นอยู่กับการออกแบบของปริมาณน้ำที่ต้องการให้ไหลผ่านและหน้าที่การใช้งาน และวัสดุหลักที่ใช้คือ คอนกรีต เหล็ก และพลาสติก (พีวีซี) หรือมีการใช้ผสมผสานกันระหว่างสองวัสดุเช่น ท่อเหล็กที่มีปลายเป็นคอนกรีต
ในสหรัฐอเมริกาถ้าท่อลอดมีความกว้างเกินกว่า 20 ฟุต มีกฎหมายให้รัฐตรวจสอบท่อลอดเป็นประจำ
แหล่งข้อมูลอื่น
Dalot 溝渠
เอสแทฮ์บอน
เอสแทฮ์บอน (اصطهبانات) เป็นเมืองและเมืองหลักในเทศมณฑลเอสแทฮ์บอน จังหวัดฟอร์ส ประเทศอิหร่าน
กีฬายิงปืนในโอลิมปิกฤดูร้อน 2020 – แทรป ทีมผสม
การแข่งขันกีฬายิงปืนในโอลิมปิกฤดูร้อน 2020 – แทรป ทีมผสม เป็น 1 ใน 15 รายการแข่งขันยิงปืนที่โตเกียว ประเทศญี่ปุ่น จะจัดขึ้นระหว่างวันที่ 31 กรกฎาคม พ.ศ. 2564 ที่สนามยิงปืนอาซากะ การแข่งขันรายการแทรป ทีมผสมในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 32 คน จาก 12 ประเทศโดยประมาณ
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
กล้องสลับลาย
thumb|right|กล้องสลับลาย
กล้องสลับลาย หรือคาไลโดสโคป (kaleidoscope) คือกล้องรูปร่างทรงกระบอก ด้านในประกอบด้วยกระจกเงาหลายแผ่นหันหน้าเข้าหากัน ปลายด้านหนึ่งเจาะช่องไว้สำหรับมอง ปลายอีกด้านมีช่องแสงเข้าซึ่งบรรจุวัตถุต่างๆ เช่น ลูกปัด, กรวด, กระดาษ หรือเศษแก้วหลายสีเอาไว้
เมื่อนำกล้องส่องไปที่แหล่งกำเนิดแสง แสงจะผ่านวัตถุที่ใส่ไว้ และสะท้อนกระจกเงาด้านในกลับไปกลับมาหลายครั้ง เกิดเป็นลวดลายที่สวยงาม โดยลวดลายจะเปลี่ยนไปเรื่อยๆ เมื่อเขย่ากล้อง
thumb|upright|ตัวอย่างภาพที่เห็นจากกล้องสลับลาย
กษัตริย์ (วรรณะ)
กษัตริย์ (क्षत्रिय กฺษตฺริย; khattiya ขตฺติย; ปรากฤต:khatri ) เป็นวรรณะหนึ่งในสังคมชาวฮินดู (อีก 4 วรรณะที่เหลือคือพราหมณ์ แพศย์ และศูทร) จัดเป็นวรรณะของชนชั้นสูงที่มีหน้าที่ปกครองประเทศและเป็นนักรบในภาวะสงคราม
ต้นกำเนิด
สังคมอินเดียในสมัยฤคเวท มี "ราชัน" เป็นผู้ปกครองที่มาจากการเลือกตั้งภายในสภาของเผ่า ราชันมีหน้าที่ปกป้องเผ่าและสัตว์เลี้ยง มีพราหมณ์เป็นที่ปรึกษา ต่อมากลุ่มผู้ปกครองนี้ได้กลายมาเป็นชนชั้นหนึ่ง แต่ยังไม่ปรากฏเป็นวรรณะ 4
มิสเอิร์ธ 2016
มิสเอิร์ธ 2016, การประกวดมิสเอิร์ธ ครั้งที่ 16 จัดขึ้นเมื่อวันที่ 29 ตุลาคม พ.ศ. 2559 ที่Mall of Asia Arena ที่ปาไซ, เมโทรมะนิลา, ประเทศฟิลิปปินส์ ผู้เข้าร่วมแข่งขัน 83 รายจากทั่วโลกเข้าร่วมการแข่งขันเพื่อสร้างมงกุฎที่ยิ่งใหญ่ที่สุดในประวัติศาสตร์การประกวด อันเจเลีย อง มิสเอิร์ธ 2015 จากประเทศฟิลิปปินส์ ได้ครองตำแหน่งและผู้สืบทอดครองตำแหน่ง กาเตริน เอสปิน ประเทศเอกวาดอร์ในตอนท้ายของการประกวด.
ผู้เข้าประวด
83 ผู้แข่งขันที่ได้รับการยืนยันแล้ว:
ครอสโอเวอร์
Miss Earth 2016 delegates who previously competed or will be competing at other international beauty pageants:
ดูเพิ่ม
มิสเอิร์ธ
มะยม
มะยม ภาคอีสานเรียกว่า หมากยม ภาคใต้เรียกว่า ยม เป็นไม้ยืนต้น ขนาดเล็กถึงขนาดกลาง สูงประมาณ 3 – 10 เมตร  ลำต้นตั้งตรง  เปลือกต้นขรุขระสีเทาปนน้ำตาล แตกกิ่งที่ปลายยอด กิ่งก้านจะเปราะและแตกง่าย ใบประกอบ มีใบย่อยออกเรียงแบบสลับกันเป็น 2 แถว แต่ละก้านมีใบย่อย 20 – 30 คู่  ใบรูปขอบขนานกลมหรือค่อนข้างเป็นสี่เหลี่ยมขนมเปียกปูนปลายใบแหลม ฐานใบกลมหรือมน ขอบใบเรียบ ดอก ออกเป็นช่อตามกิ่ง ดอกย่อยสีเหลืองอมน้ำตาลเรื่อๆ ติดผลเป็นพวง ผลมีสามพูชัดเจน เมื่ออ่อนสีเขียว เมื่อแก่เปลี่ยนเป็นสีเหลืองหรือขาวแกมเหลือง เนื้อฉ่ำน้ำ เมล็ดรูปร่างกลม แข็ง สีน้ำตาลอ่อน 1 เมล็ด มีทั้งพันธุ์เปรี้ยวและพันธุ์หวาน ซึ่งมีรสหวานอมฝาด ผลจะอ่อนนุ่มเมื่อสุก จึงเก็บเกี่ยวก่อนผลจะหล่นจากต้น ถิ่นกำเนิดอยู่ที่เอเชียใต้และอเมริกันเขตร้อน
จุดกำเนิดและการแพร่กระจาย
พืชชนิดนี้พบได้ทั่วเอเชีย และพบปลูกตามบ้านในแคริบเบียน อเมริกากลาง และอเมริกาใต้ กระจายพันธุ์ข้ามมหาสมุทรอินเดียไปจนถึงมอริเชียส และข้ามมหาสมุทรแปซิฟิกไปจนถึงฮาวาย แพร่กระจายไปจนถึงภูมิภาคทะเลแคริบเบียนเมื่อ พ.ศ. 2336 โดยวิลเลียมไบลก์นำมะยมจากติมอร์ไปยังจาเมกา พืชชนิดนี้พบได้ทั่วไปในกวม อินโดนีเซีย เวียดนามใต้ ลาว ตอนเหนือของคาบสมุทรมลายู และอินเดีย ยังคงพบพืชชนิดนี้ในฟิลิปปินส์ ไทย กัมพูชา และฮาวาย พบเห็นได้ในเปอร์โตริโก เอกวาดอร์ เอลซัลวาดอร์ เม็กซิโก โคลอมเบีย เวเนซุเอลา สุรินาเม เปรู และบราซิล
การใช้ประโยชน์
มะยมใช้รับประทานเป็นผลไม้สดและแปรรูป เช่น แช่อิ่ม ดอง น้ำมะยม แยม หรือกวน ใช้ทำส้มตำ ยอดอ่อนรับประทานเป็นผักสด กินกับน้ำพริก ลาบ ส้มตำ ขนมจีน ในอินเดียและอินโดนีเซีย นำใบไปปรุงอาหาร ผลใช้ปรุงรสอาหารในอินโดนีเซีย ในฟิลิปปินส์ใช้ทำน้ำส้มสายชู หรือกินดิบหรือดองในเกลือและน้ำส้มสายชู ในมาเลเซียนิยมนำไปเชื่อม ในอินเดียและอินโดนีเซียนิยมนำใบมะยมไปประกอบอาหาร เนื้อไม้แข็งแรง ทนทาน แต่ต้นไม่ใหญ่มาก ในอินเดีย เปลือกไม้ใช้เป็นแหลางของแทนนิน ผลมะยมมีฤทธิ์กัดเสมหะและเป็นยาระบาย ใบเป็นส่วนประกอบของยาเขียว ตำราไทยใช้ รากแก้ไข้ รักษาโรคผิวหนัง น้ำเหลืองเสีย  ผื่นคัน ใบ ต้มน้ำอาบแก้คัน แก้ไข้ เหือด หิด อีสุกอีใส ในผลมีแทนนิน เดกซ์โทรส เลวูโลส ซูโครส วิตามินซี   ในรากมี beta-amyrin, phyllanthol, แทนนิน ซาโปนิน กรดแกลลิก น้ำเชื่อมใช้รักษาโรคกระเพาะอาหาร ในอินเดียผลใช้เป็นตัวกระตุ้นเลือดสำหรับตับ มะยมมี 4-hydroxybenzoic acid กรดคาเฟอิก adenosine, kaempferol และกรดไฮโปแกลลิก สารสกัดจากมะยมที่สกัดด้วยเอทานอลมีประสิทธิภาพดีในการยับยั้งการเจริญของ E. coli O157:H7 และ Propionibacterium acnes
เดอะดีฟินิทีฟคอลเลกชัน (อัลบั้มไมเคิล แจ็กสัน)
เดอะดีฟินิทีฟคอลเลกชัน (The Definitive Collection) เป็นอัลบั้มรวบรวมโดย ไมเคิล แจ็กสัน ออกจำหน่ายเมื่อวันที่ 25 สิงหาคม ค.ศ. 2009 เป็นอัลบั้มที่สามที่ออกจำหน่ายนับตั้งแต่ไมเคิล แจ็กสันเสียชีวิต
ฮาวอิตเซอร์จีซี-45
จีเอชเอ็น-45 (GHN-45) ย่อมาจากคำว่า Gun, Howitzer, Noricum เป็นปืนใหญ่วิถีราบ ขนาด 155 มิลลิเมตร แบบลากจูง ออกแบบโดยเจอรัลด์ บูล และพัฒนาขึ้นโดยบริษัทนอริคัม (Noricum) ประเทศออสเตรีย โดยปรับปรุงให้มีลำกล้องปืนยาวขึ้นจาก 39 คาลิเบอร์เป็น 45 คาลิเบอร์ ทำให้มีระยะยิงไกลสุดเพิ่มเป็น 39,600 เมตร  โดยมีการผลิตออกมาเป็น 2 รุ่น คือ
กองทัพบกไทยได้จัดหาปืนใหญ่ GHN-45 เข้าประจำการเมื่อปี พ.ศ. 2534 มีชื่อเรียกทางราชการว่า "ปืนใหญ่หนักกระสุนวิถีราบ แบบ 34 (ปนร. 34)" โดยจัดหาในอัตราประจำการ 4 กองพัน คือ ค่ายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ จ.ลพบุรี(เดิมชื่อค่ายกองพันทหารปืนใหญ่ ป.พิบูลสงคราม) 1.กองพันทหารปืนที่ 721 2.กองพันทหารปืนใหญ่ที่ 722 3.กองพันทหารปืนใหญ่ที่ 723 4.ศูนย์การทหารปืนใหญ่ เขาพระงาม และมีบทบาทอย่างยิ่งในการยิงสนับสนุนทหารไทยในเหตุกรณีพิพาทชายแดนไทย-กัมพูชา
โช จิน-อุง
โช จิน-อุง (เกิด 3 มีนาคม ค.ศ. 1976) หรือชื่อเกิด โช ว็อน-จุน เป็นนักแสดงชาวเกาหลีใต้ เขาเป็นที่รู้จักอย่างดีจากบทองครักษ์ของพระเจ้าเซจงในเรื่อง จอมกษัตริย์ตำนานอักษร (2011) อาชญากรในเรื่อง อภิมหาสงครามมาเฟีย (2012) และวายร้ายผู้ลึกลับในเรื่อง แผนล่าคนลวง (2014)  เขายังได้รับการยกย่องจากบทนักสืบในละครเรื่อง สัญญาณลับ ล่าข้ามเวลา (2016) ซึ่งทำให้เขาได้รับรางวัลใหญ่จากเอเชียอาร์ติสต์อะวอดส์และทีวีเอ็นเทนอะวอดส์
แซร์ช กนาบรี
แซร์ช ดาวิท กนาบรี (Serge David Gnabry; เกิดวันที่ 14 กรกฎาคม ค.ศ. 1995) เป็นนักฟุตบอลชาวเยอรมัน ปัจจุบันเล่นในตำแหน่งปีกให้กับไบเอิร์นมิวนิกในบุนเดิสลีกา และทีมชาติเยอรมนี
กนาบรีเริ่มต้นอาชีพในอังกฤษกับอาร์เซนอลในพรีเมียร์ลีก โดยได้ลงเล่นระดับอาชีพครั้งแรกในเดือนกันยายน ค.ศ. 2012 เขาถูกปล่อยยืมตัวให้เวสต์บรอมมิชอัลเบียน ก่อนที่จะย้ายกลับไปเล่นในเยอรมนีกับแวร์เดอร์เบรเมินใน ค.ศ. 2016 ต่อมาใน ค.ศ. 2017 เขาเซ็นสัญญากับไบเอิร์นมิวนิก และถูกปล่อยยืมตัวให้กับ 1899 ฮ็อฟเฟินไฮม์ ในฤดูกาล 2017–18 และในฤดูกาล 2018–19 นั้นเอง เขาได้เล่นให้กับไบเอิร์นมิวนิกอย่างเต็มตัว และช่วยให้สโมสรชนะเลิศบุนเดิสลีกา เขาเองได้รับรางวัลผู้เล่นยอดเยี่ยมของสโมสรประจำฤดูกาลนั้นด้วย
กนาบรีได้ลงเล่นให้กับทีมชาติเยอรมนีชุดเยาวชนหลายรุ่นอายุ ก่อนที่จะได้ลงเล่นในทีมชุดใหญ่ครั้งแรกในเดือนพฤศจิกายน ค.ศ. 2016 ในฟุตบอลโลก 2018 รอบคัดเลือก ซึ่งในนัดนั้น เขาทำแฮตทริกช่วยให้เยอรมนีเอาชนะซานมารีโน 8–0
สโมสร
ไบเอิร์นมิวนิก
ทีมชาติ
เยอรมนี โอลิมปิก
เยอรมนี อายุไม่เกิน 21 ปี
ฮอรัส (มาร์เวลคอมิกส์)
ฮอรัส (Horus) เป็นตัวละครในมาร์เวลคอมิกส์ โดยมีต้นแบบมาจากเทพฮอรัสของตำนานเทพเจ้าแห่งไอยคุปต์
ประวัติตามท้องเรื่อง
ฮอรัส เป็นหนึ่งในสมาชิกของ เฮลิโอโพลิแทน ที่มีการช่วงชิงความเป็นใหญ่ในชั้นเทพ และอาศัยอยู่ใน เซเลสเทียล-เฮลิโอโพลิส เขาเป็นบุตรชายของโอซิริส และไอซิส โดยฮอรัสถือเป็นเทพแห่งความยุติธรรม รวมถึงการพิพากษาผลแห่งกรรมตามความเชื่อของชาวอียิปต์
ฮอรัส เคยถูกกักขังร่วมกับโอซิริส และไอซิสในปิรามิดมาเป็นระยะเวลาสามพันปีโดยฝีมือของเซธ ในกาลต่อมาเขาได้พบกับธอร์กับโอดินเมื่อช่วงที่ปิรามิดได้ย้ายมาปรากฏที่นิวยอร์ก เหตุการณ์ในครั้งนั้น เขาได้เข้าร่วมในศึก เซเลโมนี่ออฟรีเบิร์ธ โดยร่างใหม่ของโอดินได้กลายเป็นอาตุมผู้กลับชาติมาเกิด และเริ่มทำศึกการต่อสู้ช่วงระยะเวลาหนึ่งกับธอร์ โดยฮอรัสได้ทำการช่วยเหลือโอซิริส, ไอซิส และธอร์ในการกำจัดเซธ ภายหลังจากนั้น ทั้งฮอรัส, โอซิริส และไอซิสก็ได้รับความเป็นอิสระและหวนกลับคืนสู่ เฮลิโอโพลิส
อย่างไรก็ตาม ฮอรัสก็ถูกกักขังในเฮลิโอโพลิสอีกครั้งหนึ่งโดยฝีมือของเซธ แต่ในภายหลังเขาก็ได้รับการช่วยเหลือโดยธอร์ และธิง
ฮอรัสยังได้เข้าร่วมกับเทพแห่งแสงองค์อื่นๆในการต่อสู้กับเดโมจอร์จ เขาถูกเดโมจอร์จกลืนเข้าไปในช่วงระยะเวลาหนึ่ง แต่ก็ได้รับการปล่อยตัวให้เป็นอิสระในเวลาต่อมา
ครั้งหนึ่ง พลังของฮอรัสที่สำแดงออกมาได้ถูกขโมยด้วยฝีมือของเซธ เขาคิดว่าแม้พลังของเขาจะสูญหายจากการทำลายของเซธ แต่เขาก็ต้องช่วยเหลือชีวิตผู้คนให้รอดจากวิกฤตินี้ให้ได้
ในเหตุการณ์ซีเคร็ตอินเวชั่น อาตุมกล่าวว่าฮอรัสได้เชิญเขาให้เข้าร่วมเป็นสมาชิกแห่งเทพด้วยเช่นกัน
ในเวอร์ชันอื่น
ฮอรัสได้ปรากฏตัวในฐานะสมาชิกทีมอะเวนเจอร์สจากสถานที่ได้ชื่อว่าคู่ขนานกันกับตะวันออกกลางซึ่งเป็นแหล่งสุดยอดพลังงาน โดยเขาได้ทำหน้าที่เป็นผู้ควบคุมห้วงมิติแห่งนี้ ฮอรัสทำงานให้แก่จอมเผด็จการหญิงที่มีนามว่าสฟิงซ์ ในฐานะที่เป็นเทพประจำกลุ่มเขาได้ปฏิบัติหน้าที่ตามแบบแผนที่จัดขึ้นโดยธอร์ ในระยะเวลาที่ผลัดเปลี่ยนกันนี้เอง ฮอรัสได้ใช้อังค์หรือกุญแจแห่งชีวิตอันใหญ่เป็นศูนย์รวมพลังงานแสงอาทิตย์สำหรับตัวเขาเอง
พลังและความสามารถ
ฮอรัสมีพลังของสมาชิกแห่งยอดมนุษย์ทั้งหมด ซึ่งเป็นที่รู้จักกันในชื่อของเทพแห่งเฮลิโอโพลิส เขามีทั้งพลัง, ความแข็งแรง, ความทนทาน, ความว่องไว และการโจมตีที่เหนือมนุษย์ โรคภัยไข้เจ็บในโลกาตลอดจนพลังเวทมนตร์ต่างๆไม่สามารถทำอะไรเขาได้ ฮอรัสเป็นเจ้าของพลังที่ใช้สำหรับแผนการพลังงานแห่งแสงอาทิตย์ โดยเน้นศูนย์รวมมาอยู่ที่ปลายคทาของเขาเอง
พระที่นั่งคูหาคฤหาสน์
พระที่นั่งคูหาคฤหาสน์ ตั้งอยู่ ณ อุทยานแห่งชาติเขาสามร้อยยอด ปัจจุบันไม่เปิดให้คนเข้าชม
ประวัติ
พระที่นั่งคูหาคฤหาสน์ เป็นพระที่นั่งทรงจตุรมุข ออกแบบโดยพระวรวงศ์เธอ พระองค์เจ้าขจรจรัสวงษ์ กรมหมื่นปราบปรปักษ์ เป็นพระที่นั่งที่ตั้งอยู่ภายในถ้ำพระยานครภายในอุทยานแห่งชาติเขาสามร้อยยอดโดยสร้างขึ้นในสมัยพระบาทสมเด็จพระจุลจอมเกล้าเจ้าอยู่หัวเพื่อเป็นที่ประทับเวลาเสด็จมาทอดพระเนตรอุทยานแห่งชาติเขาสามร้อยยอดเป็นพระที่นั่งที่สร้างที่กรุงเทพมหานครแล้วส่งมาประกอบภายหลัง โดยมีพระยาชลยุทธโยธิน เป็นแม่กองในการก่อสร้าง โดยพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินมายกช่อฟ้าด้วยพระองค์เอง โดยปัจจุบันพระที่นั่งองค์นี้ไม่เปิดให้เข้าชมแต่สามารถถ่ายรูปได้
พระที่นั่งคูหาคฤหาสน์ ได้รับการขึ้นทะเบียนเป็นโบราณสถาน เมื่อวันที่ 30 กันยายน พ.ศ. 2495
แอลเบเนียในอารักขาของอิตาลี (ค.ศ. 1939–1943)
แอลเบเนียในอารักขาของอิตาลี บางครั้งรู้จักกันในชื่อ ราชอาณาจักรแอลเบเนีย หรือ เกรตเทอร์แอลเบเนีย เป็นช่วงเวลาหนึ่งของประเทศแอลเบเนียในฐานะรัฐในอารักขาของราชอาณาจักรอิตาลี ซึ่งทางปฏิบัติแล้วถูกรวมเป็นส่วนหนึ่งกับอิตาลี มีประมุขแห่งรัฐคือพระเจ้าวิตโตรีโอ เอมานูเอเลที่ 3 แห่งอิตาลี และมีรัฐบาลของตนเองอย่างเป็นทางการ จากการที่แอลเบเนียตกอยู่ภายใต้การปกครองของผู้ว่าการอิตาลีนับตั้งแต่การยึดครองทางทหารใน ค.ศ. 1939 จนถึง ค.ศ. 1943 ทำให้แอลเบเนียในช่วงเวลานี้ยุติสถานะความเป็นรัฐเอกราชลงและกลายเป็นส่วนหนึ่งของเขตปกครองตนเองของจักรวรรดิอิตาลี รัฐบาลอิตาลีพยายามหลอมรวมแอลเบเนียตามแนวคิดเกรตเทอร์อิตาลี โดยการเปลี่ยนชาวแแอลเบเนียเป็นพลเมืองอิตาลี และเริ่มมีการตั้งถิ่นฐานของชาวอิตาลีในแอลเบเนียมากขึ้นเพื่อเปลี่ยนแอลเบเนียให้กลายเป็นส่วนหนึ่งของดินแดนอิตาลีทีละน้อย